<classify> WAZIRI wa Katiba na Sheria, Balozi Augustine Mahiga amesema Ofi si Kuu ya Mkugurenzi wa Mashitaka DPP, iko salama, haijavunjwa na nyaraka zote muhimu zipo na kazi inaendelea kama kawaida.Aidha, alifafanua kuwa Ofisi iliyotokea wizi ni Ofisi ya DPP Kanda ya Dar es Salaam na kwamba katika wizi huo vitu vichache viliibwa zikiwemo vipande viwili vya kompyuta na kuwatoa hofu wananchi kwamba wizi huo haujaathiri utendaji kazi wa DPP. Balozi Mahiga alitoa ufafanuzi huo Dar es Salaam jana wakati akizungumza na waandishi wa habari kuhusu Mkutano wa 58, wa mwaka wa Shirika la Mashauriano ya Kisheria kwa Nchi za Asia na Afrika AALCO, unaoanza kesho jijini hapa kwa siku tatu na kuwashirikisha nchi 48 wanachama.Alisema , ofisi iliyovunjwa na baadhi ya vipande vya kompyuta kuchukuliwa ni ya Mkoa wa Dar es Salaam iliyoko Mtaa wa Mkwepu, sio ofisi Kuu ya DPP, niwatoe hofu wananchi kwamba ofisi kuu ya DPP iko salama,nyaraka zote muhimu zipo na kazi inaendelea kama kawaida,wizi huo haujaathiri utendaji kazi wa DPP.Balozi Mahiga alisema hata hivyo undani zaidi wa tukio hilo hawezi kuuzungumzia kwa sababu polisi wanaendelea na kazi yao upelelezi na kwamba zile hofu kuwa nyaraka muhimu zimeibwa sio za kweli. Mapema wiki hii, Kamanda wa Polisi Kanda Maalumu ya Dar es Salaam, Lazaro Mambosasa alikiri kutokea kwa tukio hilo na kusema hadi wakati huo hakuna mtu au watu waliokamatwa kwa kuhusishwa na tukio hilo.Wizi huo kwa mujibu wa Kamanda Mambosasa ulitokea Oktoba 15,mwaka huu majira ya asubuhi katika Ofisi ya DPP, Kanda ya Dar es Salaam. Wizi huo umeonekana kugusa hisia za watu wengi hasa ikizingatiwa kuwa umetokea kipindi ambacho ofisi hiyo iko katika mchakato wa kujadiliana na kuingia makubaliano na washitakiwa mbalimbali wa kesi za uhujumu uchumi waliotayari kuomba msamaha kwa hiari yao na kurejesha fedha walizohujumu taifa.Wakati huo huo, akizungumzia mkutano huo wa 58 wa AALCO, Balozi Mahiga alisema ni mkutano muhimu kwa maendeleo ya nchi na wanachama wake hasa katika masuala ya sheria za kimataifa. Alisema mkutano huo utawakutanisha mawaziri wa masuala ya sheria pamoja na wanasheria wakuu kutoka nchi 48 wanachama wa AALCO na mkutano huo utafunguliwa na Makamu wa Rais Samia Suluhu Hassan.Akizungumzia Mkutano huo Katibu Mkuu wa AALCO, Profesa Kennedy Gaston ambaye hivi karibuni amechaguliwa na Rais John Magufuli kuwa Balozi wa Kudumu wa Tanzania kwenye Umoja wa Mataifa UN, alisema chombo hicho kina kazi mbalimbali ikiwepo kuwajengea uwezo nchi wananchama wa kufahamu sheria za kimataifa na jinsi ya kuzitumia.Profesa Gaston alisema mkutano huo utajadili masuala mbalimbali ya sheria za kimataifa ikiwa ni pamoja na kuangalia changamoto za kisheria zinazoyakabili mataifa wanachama na kuangalia njia bora ya kushughulikia.Mkutano huu ni utajadili masuala mbalimbali mbalimbali ya sheria za kimataifa mfano sheia za kimataifa ya bahari, kuvunjwa kwa sheria ya kimataifa nchini Palestina na maeneo mengine yanayoshikiliwa na nchi ya Israel ,masuala ya sheria za kimataifa kuhusu mitandao na nyingine nyingi,alisema Profesa.  <topic>: KITAIFA 